Պատասխանն էր. «Իհարկե Գյոթեի կենտրոնի բացումը, հաստատապես սա»։ Սպառիչ գնահատական էր եւ հայ-գերմանական մերձեցման մի նոր հանգրվանի արձանագրում: Իսկ հատկապես Գերմանիայի ճանաչումն ու մերձեցումը Հայաստանի համար ավելի քան կարեւոր է, որովհետեւ շատ երկար Գերմանիայի ընկալումը Հայաստանում խորհրդային կամ ռուսական պրիզմայով է անցել, ինչը նշանակում է աղավաղում: Որքան արագ Գերմանիան ճանաչենք գերմանական աղբյուրներից եւ մոռանանք ռուսներին ու Խորհրդային Միությունը, այնքան լավ: